OTERO GABIRONDO (EH Bildu, 2017-01-26):
Castelo anderea, Latxaga jauna, a ze papera zuena!
A ze papera hementxe langileak dauden egoeran daudela eta zuek Groucho Marxen antzerkia egiten bata bestearen atzetik: La parte contratante de la primera parte, es igual a la parte contratante de la primera parte. Total, que al final que esto que no se puede... Eta azkenean nire amonak esango lukeen bezala, zakurraren putza.
Egoera honetara ez gara etorri Jainkoak hala nahi izan duelako edo ez dakit zer. Egoera honetara etorri gara zuek bere garaian esleipen konkretu bat egin zuelako subrogaziorik gabe egin zelako, horregatik etorri gara egoera honetara. Gero azalduko duzu, eta gero, eta gero... Eta orduan hainbeste kexa izan zuen Alderdi Jeltzaleak lau urtez Gobernuan ezer ez duelako egin.
Eta bai, deiak galtzen ari dira. Eta esan dut lehenago ere, emergentzian lan egiten dugunok  - egiten dutenak - , con todo el amor propio ahal dutena egiten dute. Baina ezin denean ezin da. Eta lehenago SADAEk eta 112 zerbitzua elkarrekin zeudenean, SADAEeko jendeak hartzen zituen telefonoak. Orain dena Txurdinagara joan denez, Arabako SADAEak eta Gipuzkoakoak ez dituzte deiak hartzen, eta saturazioa dagoenean, pertsonal gutxi dagoenean, deiak galdu egiten dira.
Eta egia da, larria da esatea, baina larriago iruditzen zait oraindik guk hemen hobeagoa edo okerragoa izango den proposamen bat mahai gainean jarri, eta zuek esaten hastea ezinezkoa dela, legez gaindi goazela eta ez dakit zer.
Begira, legeak ez baldin badigu uzten zerbitzu hau behar bezala uzten, legea aldatu beharko dugula esan beharko duzue. Baina ezin duzuena egin da alde batetik esan zerbitzua publikoa dela, publikoki ematen dela, ondo ematen dela eta abar, eta gero arazoak daudenean, bai batek eta bai besteak, negoziatu dezatela gu ez Gobernua, ez Administrazioa ez dagoela subkontratatua dagoen enpresa eta langileen arteko hika-mikak konpontzeko. Ulertzen didazue?
Oso erreza da esatea zerbitzua publikoa dela, zerbitzuak publikoa izan behar duela eta larrialdiena Gobernu honentzako eta herri honentzako ezinbesteko zerbitzu oinarrizko bat dela, eta gero esatea "beno, nola arazoak dauzkagun, konpondu daitezela ahal duten modura". Ez zait iruditzen inondik inora hori dela jarrera honekiko.
Harrigarria da ere orain klausula sozialen horrenbesteko zaletasuna erakutsi izana. Hemen etorri zen herri ekimen legegileari hainbesteko arazo, hainbeste traba eta hainbeste harri jarri eta gero bidean guztiz edo ahal zenuten neurrian deskafeinatu eta gero. Orain soluzioa hori da, ezta?
Beraz, guri iruditzen zaigu ezin dugula utzi hau arazo pribatu bat bezala, enpresa eta langileen arteko arazo pribatu bat bezala. Eta benetan oinarrizko zerbitzua baldin bada, beste konpromiso argi batzuk izan behar ditugula eta hemen ez bakoitzaren interbentzioa atera, dastatu esango nuke esanez nola ezin dugun ezer gehiagorik egin, ba zer egingo diogu!
Nik uste dut adibide ona eman duzuela bai batak eta bai besteak, oholtza hauetan denbora askoan ibiltzeak, gero benetako edo eguneroko errealitatetik alde edo urruntzen gaituen.
Nik galdera pare bat egin dizkizuet, ez dizkidazue erantzun. Nik mesedez, berriro galdetuko nizueke...
...ez dizkidazue erantzun. Nik mesedez berriro galdetuko nizuke dieten inguruko galdera batzuk egin ditut. Ez zaizkit erantzun eta gustatuko litzaidake erantzutea.
Eta bai iruditzen zait, bai Castelo anderea, eta berriro esango dut. Guri ez dagokigula esan duzu lan kondizioak edo negoziatzea, baino negoziatu daitezen eta gainean egotea eta mediazio lanak egitea bai ere bai iruditzen zait guri tokatzen zaigula ezta.
Beraz, nik hemen utziko dut. Iruditzen zait oraindik bigarren tirada bat badaukazuela eta espero dut pixka bat gehiago enp,atizatzea eta ez, beno momentu zail hauetan edo egoera zail hauetan zuen denbora gastatzea joateko por los cerros de Ubeda, esaten den bezala.
Nire amak esango lukeen bezala, ez daudela duroak lau pezetatan. Esan nahi dut benetako, kalitatezko zerbitzu batzuk nahi baldin baditugu, behar bezala ordaintzeko prest egon beharko genuke. Eta hemen ez dago beste misteriorik. Hemen ez da magia existitzen.
Eskerrik asko